b'\n_START_ARTICLE_\nFidonet\n_START_PARAGRAPH_\nFidoNet yra iki \xc5\xa1iol tebeveikianti, ta\xc4\x8diau gerokai nublankusi, nekomercin\xc4\x97 byl\xc5\xb3 ir elektronini\xc5\xb3 \xc5\xbeinu\xc4\x8di\xc5\xb3 perdavimo sistema, kuri\xc4\x85 ypa\xc4\x8d naudoja Elektronin\xc4\x97s skelbim\xc5\xb3 lentos (sutrumpintai BBS).\n_START_SECTION_\nFidonet atsiradimas\n_START_PARAGRAPH_\nFidoNet 1984\xc2\xa0m. \xc4\xafk\xc5\xabr\xc4\x97 Tomas D\xc5\xbeeningsas (Tom Jennings) i\xc5\xa1 San Francisko ir pavadino savo \xc5\xa1uniuko Fido garbei. Tomas nor\xc4\x97jo, kad grei\xc4\x8diau tarp dviej\xc5\xb3 nam\xc5\xb3 nueit\xc5\xb3 lai\xc5\xa1keliai, kuriuos iki tol ne\xc5\xa1iojo Fido. Jis \xc4\xafk\xc5\xabr\xc4\x97 pirmuosius du mazgus, tarp kuri\xc5\xb3 prad\xc4\x97jo veikti el. pa\xc5\xa1tas. Netrukus \xc5\xa1i sistema tapo populiari tarp kompiuteri\xc5\xb3 ir radijo m\xc4\x97g\xc4\x97j\xc5\xb3 bei hakeri\xc5\xb3. Ji turi hierarchin\xc4\x99 prie\xc5\xbei\xc5\xabros strukt\xc5\xabr\xc4\x85 ir vadovaujasi Fidonet politika.\n_START_SECTION_\nGeografinis suskirstymo principas\n_START_PARAGRAPH_\nFidonet zon\xc5\xb3, region\xc5\xb3, tinkl\xc5\xb3, mazg\xc5\xb3 ir ta\xc5\xa1k\xc5\xb3 hierarchija sudaryta daugiau ar ma\xc5\xbeiau geografiniu principu. Zonos atitinka \xc5\xbeemynus:_NEWLINE__NEWLINE_Zone 1\xc2\xa0\xe2\x80\x93 \xc5\xa0iaur\xc4\x97s Amerika;_NEWLINE__NEWLINE_Zone 2\xc2\xa0\xe2\x80\x93 Europa ir buvusi TSRS (\xc4\xafskaitant Rusij\xc4\x85);_NEWLINE__NEWLINE_Zone 3\xc2\xa0\xe2\x80\x93 Australija ir aplinkin\xc4\x97s salos;_NEWLINE__NEWLINE_Zone 4\xc2\xa0\xe2\x80\x93 Piet\xc5\xb3 Amerika;_NEWLINE__NEWLINE_Zone 5\xc2\xa0\xe2\x80\x93 Afrika;_NEWLINE__NEWLINE_Zone 6\xc2\xa0\xe2\x80\x93 Azija (be buvusios TSRS teritorij\xc5\xb3).\n_START_SECTION_\nFidonet adresas\n_START_PARAGRAPH_\nJis sudarytas i\xc5\xa1 zonos numerio, tinklo (arba regiono) numerio ir mazgo numerio. Jei mazgas turi kelis ta\xc5\xa1kus, j\xc5\xb3 numeriai ra\xc5\xa1omi po ta\xc5\xa1ko. Pavyzdys: 2:477/6.3. \xc4\x8cia 2\xc2\xa0\xe2\x80\x93 zonos nr., 477\xc2\xa0\xe2\x80\x93 tinklas, 6\xc2\xa0\xe2\x80\x93 mazgas, o 3\xc2\xa0\xe2\x80\x93 ta\xc5\xa1kas.\n_START_SECTION_\nFidonet Lietuvoje\n_START_PARAGRAPH_\nJis buvo glaud\xc5\xbeiai susij\xc4\x99s su Elektronini\xc5\xb3 skelbim\xc5\xb3 lent\xc5\xb3 (BBS) veikla. Daugiau informacijos \xc5\xber. BBS Lietuvoje. 2009 met\xc5\xb3 spalio 2 dien\xc4\x85 Fidonet Lietuvos regionas (R47) jo nari\xc5\xb3 inicatyva buvo u\xc5\xbedarytas.'